CELEX: E2013P0014
Language: mt
Date: 2013-07-03 00:00:00
Title: Azzjoni mressqa fit- 3 ta’ Lulju 2013 mill-Awtorità ta’ Sorveljanza tal-EFTA kontra l-Islanda (Kawża E-14/13)

10.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/9
            
         Azzjoni mressqa fit-3 ta’ Lulju 2013 mill-Awtorità ta’ Sorveljanza tal-EFTA kontra l-Islanda
   (Kawża E-14/13)
   2013/C 294/09
   Fit-3 ta' Lulju 2013 l-Awtorità ta' Sorveljanza tal-EFTA, irrappreżentata minn Xavier Lewis, Gjermund Mathisen u Auður Ýr Steinarsdóttir, li qegħdin jaġixxu ta' Aġenti tal-Awtorità ta' Sorveljanza tal-EFTA, li tinsab f'35, rue Belliard, 1040 Brussell, Belgium, ħadet azzjoni kontra l-Islanda fil-Qorti tal-EFTA.
   L-Awtorità ta’ Sorveljanza tal-EFTA titlob lill-Qorti tal-EFTA tiddikjara li:
   
               (1)
            
            
               Billi l-Islanda żammet fis-seħħ differenza fit-trattament bejn l-amalgamazzjonijiet nazzjonali u l-amalgamazzjonijiet transkonfinali li tirriżulta mill-applikazzjoni tal-Artikolu 51 paragrafu 1 tal-Att Nru 90/2003 tat-Taxxa fuq l-Introjtu (lög nr. 90/2003 um tekjuskatt), u naqset milli tissodisfa l-obbligi tagħha li jirriżultaw mill-Artikoli 31 u 40 tal-Ftehim taż-Żona Ekonomika Ewropea.
            
         
               (2)
            
            
               Tordna lill-Islanda tħallas l-ispejjeż tal-proċedimenti.
            
         L-isfond legali u fattwali u r-raġunijiet legali miġjuba bħala sostenn:
   
               —
            
            
               Din l-applikazzjoni mill-Awtorità ta’ Sorveljanza tal-EFTA tindirizza n-nuqqas tal-Islanda li tissodisfa l-obbligi tagħha fir-rigward tal-libertà ta' stabbiliment u l-moviment liberu tal-kapital taħt l-Artikoli 31 u 40 tal-Ftehim dwar iż-Żona Ekonomika Ewropea (Ftehim ŻEE), billi imponiet taxxa immedjata fuq l-assi u l-ishma ta’ kumpaniji li jingħaqdu b'mod transkonfinali ma’ kumpaniji stabbiliti fi Stati oħra taż-ŻEE u fuq l-azzjonisti ta’ dawn il-kumpaniji, filwaqt li tranżazzjonijiet simili fit-territorju Islandiż ma jħallu l-ebda konsegwenza fiskali immedjata.
            
         
               —
            
            
               L-Awtorità ta’ Sorveljanza tal-EFTA ssostni li dan it-trattament differenti bejn l-amalgamazzjonijiet nazzjonali u l-amalgamazzjonijiet transkonfinali mhuwiex ġustifikat, u għalhekk inkompatibbli mal-Artikoli 31 u 40 tal-Ftehim ŻEE.